अमेरिकी राष्ट्रपति बराक ओबामा से बातचीत के बाद रविवार को प्रधानमंत्री नरेंद्र मोदी ने कहा कि छह साल पहले हुए असैन्य परमाणु करार को लेकर अब दोनों अपने कानून, अपनी अंतरराष्ट्रीय जवाबदेही, तकनीकी व वाणिज्यिक सहयोग की दिशा में बढ़ रहे हैं. अमेरिका ने भारत के लिए निगरानी क्लॉज हटाया, जिससे दोनों देश इस दिशा में आगे बढ़े. जाहिर तौर पर असैन्य परमाणु करार दोनों देशों के बदलते रिश्तों का एक प्रमुख केंद्र बिन्दु है और मोदी के मुताबिक, पिछले चार महीनों में इसे आगे ले जाने पर दृढ़ता से काम किया गया.